**Suomen Keskustanuoret ry - Piirin syyskokouspaketti 2024**

**Ohjeita**

Kokouksen jälkeen tulee muista tehdä muutosilmoitus Patentti- ja rekisterihallitukseen piirin nimenkirjoittajien muuttamisesta, mikäli piirin puheenjohtaja tai varapuheenjohtaja vaihtuu.

<https://www.prh.fi/fi/yhdistysrekisteri/sahkoinenasiointi.html>

Liitteenä on pohja kokouksen esityslistaksi, jota on suositeltavaa käyttää sellaisenaan piirin kokouksessa.

Syyskokous tulee järjestää marraskuun loppuun mennessä. Piirin varsinaiset ja ylimääräiset kokoukset kutsutaan koolle vähintään viisi (5) päivää ennen kokousta Suomen Keskusta r.p:n äänenkannattajan verkkosivuilla tai Keskustanuorten verkkosivuilla tai piirin toimialueella leviävässä sanomalehdessä julkaistulla ilmoituksella.

Etäosallistumisoikeudesta on ilmoitettava kokouskutsussa.

Päätökseksi tulee enemmistön mielipide. Äänten mennessä tasan ratkaisee puheenjohtajan ääni, paitsi vaaleissa arpa. Oikeus tehdä aloitteita on piirin jäsenyhdistyksillä ja piirihallituksella. Aloitteet on jätettävä piirihallitukselle kolme (3) päivää ennen piirikokousta. Jos piirin syyskokous käsittelee sääntömuutosasioita, on siitä mainittava kokouskutsussa.

**Yleisiä huomioita yhdistyksen kokouksesta**

Puheenjohtajan, varapuheenjohtajan ja muiden mahdollisten nimenkirjoittajien tulee olla täysivaltaisia eli vähintään 18-vuotiaita.

Yhdistyslaissa ei ole säädöksiä yhdistyksen toimivallan delegoimisesta hallitukselle. Tämä tarkoittaa sitä, että ainakaan laissa määrättyjä yhdistyksen sääntöjen muuttamista, merkittävän omaisuuden myymistä ja hallituksen jäsenten valintaa ei voida delegoida yhdistyksen hallitukselle. Uusien hallituksen jäsenen valintoja ei siis voi delegoida hallitukselle edes erillisellä päätöksellä.

**Keskustanuorten piirin syyskokous 2024**

**Piiri:** Keskustanuorten XXXX piiri ry

**Aika:** \_\_\_/\_\_\_/2023 klo \_\_\_.\_\_\_

**Paikka:** Kokouspaikka sekä maininta etäosallistumisen kanavasta esim. Microsoft Teams

**Asialista**

1. Kokouksen avaus

- piirin puheenjohtaja

2. Valitaan kokoukselle puheenjohtaja ja sihteeri

3. Valitaan kaksi (2) pöytäkirjantarkastajaa ja ääntenlaskijat

4. Todetaan kokouksen osanottajat

5. Todetaan kokouksen laillisuus ja päätösvaltaisuus

6. Hyväksytään kokouksen esityslista

7. Käydään keskustelu ajankohtaisesta poliittisesta tilanteesta ja tulevista vaaleista

8. Käsitellään piirin syyskokouksen kannanotot

9. Päätetään piirin tiedotuksesta

10. Päätetään piirin taloudenhoidosta

11. Määrätään vuoden 2025 jäsenmaksut

Pohjaesitys: Osastoille suositetaan 20 euron henkilöjäsenmaksua, joka kerätään keskitetysti puolueen piirin kautta

12. Päätetään eri kokouksiin lähetettävien edustajien matkakorvauksista, piirihallituksen jäsenille maksettavista korvauksista sekä tilin- tai toiminnantarkastajien palkkioista

13. Käsitellään toimintasuunnitelma vuodelle 2025 ja päätetään siitä

14. Käsitellään tulo- ja menoarvio vuodelle 2025 ja päätetään siitä

15. Valitaan

a) piirihallituksen puheenjohtaja

b) piirihallituksen varapuheenjohtaja

c) piirihallituksen jäsenet (3–10 jäsentä). Voidaan valita enintään niin monta varajäsentä kuin varsinaisia jäseniä valitaan, varajäsenet eivät ole henkilökohtaisia. Jäsenten ja varajäsenten tulee olla piirin jonkin jäsenyhdistyksen äänioikeutettuja jäseniä.

d) kaksi (2) tilin- tai toiminnantarkastajaa ja heille varahenkilöt

e) edustajaehdokkaat puolueen piirijärjestön tai piirijärjestöjen piirihallitukseen seuraavaksi vuodeksi

f) voidaan valita piirin edustajat Suomen Keskustanuoret ry:n liittokokoukseen piirin ja sen jäsenyhdistysten yhteisen henkilöjäsenmäärän edellisen vuoden viimeisen päivän mukaisesti seuraavasti:

**Jäseniä Edustajia**

0-50 **15**

51-100 **20**

101-150 **25**

151-200 **30**

201-250 **35**

251-300 **40**

301-350 **45**

351-400 **50**

401- **55**

g) edustajat ja varaedustajat muihin kokouksiin, joissa piirillä on edustusoikeus

16. Valitaan kolme (3) edustajaa Suomen Keskustanuorten valtuuskuntaan vuodelle 2025 ja heille varaedustajat

17. Käsitellään muut kokouskutsussa mainitut asiat ja ne asiat, jotka kokous päättää ottaa käsiteltäväkseen

18. Kokouksen päättäminen